Серхат

Әхмәт Серхат Хаҗипашалыоглу (; Серхат буларак танылган (); 1964 елның 24 октябре, Истанбул, Төркия) — Төркия һәм Сан-Марино җырчысы, продюсер һәм телетапшырулар алып баручы. 

Ике тапкыр Сан-Мариноны «Евровидение» җыр конкурсында тәкъдим иткән: 2016 елда Стокгольмда «I Didn't Know» җыры белән (ярымфиналда 12 урын) һәм 2019 елда Тель-Авивта «Say Na Na Na» җыры белән (финалда 19 урын).

 Тормыш юлы 
Серхәт 1964 елның 24 октябрендә Истанбул шәһәрендә туа. Аның әтисе, хәрби-диңгез офицеры Исмаил Хакки тумышы белән Трабзоннан, әнисе шуннан ук. Серхат Иджадие урамында (Ускюдар) урнашкан башлангыч мәктәпкә йөргән һәм Истанбулның Бейоглу районындагы «Deutsche Schule Istanbul»да (Алман мәктәбендә) укыган. 1988 елда Истанбул университетының стоматология факультетын тәмамлый. 1990 елда Бурдурда ике ай мәҗбүри хәрби хезмәтне узган.

 Карьера 
мини|250x250пкс|Серхат һәм Азра Акын, «Мегахит-2004» халыкара урта диңгез җыр конкурсын алып баручылар

 Телевидение 
1994 елда Серхат үз компаниясенә (End Productions) нигез сала. TRT телекомпаниясе белән килешү төзегәннән соң, компания «Riziko» викторинасы — «Jeopardy» Америка викторинасының төрек вариантын чыгара башлый. Серхат беренче тапкыр эфирга 1994 елның 3 октябрендә чыккан шоуны алып баручы була. 1995 елда ике Алтын күбәләк () бүләкләрен ала: «Елның иң яхшы алып баручысы» һәм «Елның иң яхшы викторинасы». 1996 елда яңадан «Елның иң яхшы викторинасы» премиясен ала. 430 дан артык тапшыру эпизоды чыгарылган, шуларның соңгысы 1996 ел ахырында чыккан. 1997 елда Серхат Kanal 6 өчен «Altına Hücum» («Midas Touch»ның төркия версиясе) уен тамашасын чыгара башлый. 1998 елда «Riziko!» Kanal 7гә әйләнеп кайта, аны кабат Серхат алып бара башлый.

2005 елның сентябрендә «Kalimerhaba» телетамашасын Катерина Мутсатсу белән алып бара башлый. 2009 ел ахырында Серхат 18 музыкант белән «Каприз Шоу» бию оркестрын оештыра. Оркестр белән алдагы елларда күпсанлы чыгышлар ясый.

Үз компаниясе белән ел саен үткәрелә торган күңел ачу чаралар оештыра: 1998 елдан мәктәп музыкаль ярышлары (Liselerarası Müzik Yarışması); 2002—2004 елларда — «Мегахит» халыкара урта диңгез җыры конкурсы (Megahit-Uluslararası Akdeniz Şarkı Yarışması); 2009 елдан — бию марафоны (Dans Maratonu, мәктәпләр һәм университетлар арасында бию конкурсы).

 Музыкаль карьерасы 
Серхат үзенең музыкаль карьерасын 1997 елда «Ruya» һәм «Ben Bir Daha» җырларыннан башлый. 2005 елда ул француз башкаручысы Виктор Ласло белән дуэтта «Total Disguise» исемле икенче синглын чыгара. 2008 елда ул Гөрҗистан җырчысы Тамара Гвердцители белән бергә «I Was So Lonely», «No no Never (Moscow-Istanbul)» һәм «Я + Ты» җырларын яза. 

2014 елда Серхат Франциядә һәм Алманиядә эшли башлый. Үзенең бишенче синглын француз «Je M’Adore» җырын чыгара, аңа клипны Парижда Тьерри Вергнес төшерә. «Je M’Adore» 5 атна рәттән Deutsche DJ Black/Pop Chart чатында беренче урында булган.

2016 елның 12 гыйнварында San Marino RTV телерадиокомпаниясе Серхат Сан-Мариноны Стокгольмда 2016 елда узачак «Евровидение»дә тәкъдим итәчәк дип игълан итә. 9 мартта «I Didn't Know» җыры тәкъдим ителә. Серхәт 2016 елның 10 маенда конкурсның беренче ярымфиналында чыгыш ясаый, 12 нче урынны алып финалга узмый.

2019 елның 21 гыйнварында San Marino RTV телерадиокомпаниясе Серхат яңадан Сан-Маринодан, Тель-Авивта узачак «Евровидение»гә барачагын игълан итә. Шул ук көнне Серхат 2019 елның апрелендә беренче студия альбомы чыгарылырга тиеш, дип белдерә. 2019 елның 7 мартында «Say Na Na Na» җырына клип чыга, аның белән Серхат конкурста чыгыш ясаган.

2019 елның 14 маенда «Евровидение 2019»ның беренче ярымфиналында «Say Na Na Na» җыры белән чыгыш ясый һәм тамашачылар һәм жюри тавыш бирү нәтиҗәләре буенча финалга чыга. Финалда ул 19 урынны яулый, бу Сан-Марино тарихында иң яхшы нәтиҗә була.

 Дискография 

 Сингллар

 1997: «Rüya-Ben Bir Daha»
 2004: «Total Disguise» (Виктор Ласло белән дуэт)
 2005: «Chocolate Flavour»
 2008: «I Was So Lonely-No No Never» (Тамара Гвердцители белән дуэт)
 2014: «Je M’Adore»
 2016: «I Didn't Know»
 2017: «I Didn't Know» (Марта Уош белән дуэт)
 2018: «Total Disguise» (Елена Папаризу белән дуэт)
 2019: «Say Na Na Na»

 Башка эшчәнлек 
2010 елдан Серхат Истанбул алман урта мәктәбен тәмамлаучылар ассоциациясе президенты, ә 2013 елдан мәктәп идарәсе әгъзасы булып тора. 2015 елда mizuno аскы кием җитештерү буенча компания сатып ала.

 Бүләкләр 
ЕлБүләкКатегорияПроектНәтиҗә1995Алтын КүбәләкЕлның иң яхшы алып баручысыRiziko!ҖиңүЕлның иң яхшы викторинасыRiziko!Җиңү1996Алтын КүбәләкЕлның иң яхшы викторинасыRiziko!Җиңү2020Алтын КүбәләкҖиңү

 Искәрмәләр 

 Сылтамалар 


 Официальный сайт End Productions
 Серхат — участник Евровидения 2016

Төркем:Истанбул университетын тәмамлаучылар
Төркем:Истанбулда туганнар
Төркем:Әлифба буенча шәхесләр
Төркем:Википедия:Замандашлар биографиясе
Төркем:1964 елда туганнар
Төркем:24 октябрь көнне туганнар
Төркем:Әлифба буенча музыкантлар
Төркем:Әлифба буенча җырчылар
Төркем:Eurovision җыр конкурсында катнашучылар